Hansteens gate (Oslo)

Hansteens gate (1-27, 2-20) er en gate på Ruseløkka i bydel Frogner i Oslo. Den går fra Henrik Ibsens gate til Lassons gate, men den siste delen mellom Reichweins gate og Lassons gate er et gatetun med kjørebegrensninger. Gaten fikk navn i 1877 etter astronom Christopher Hansteen (1784–1873). 

 Bygninger 

NrBildeBeskrivelse 1  Hansteens gate 1|100px|bottom  Bygård (ark. Henry Bucher) oppført 1890–91. Fire etasjer i rød tegl med hvit kvaderpuss i første etasje og hvit staffering. Hjørnekarnapp. Nyrenessanse. Listeført. 2  Hansteens gate 2|100px|bottom  Dagens nr. 2 dekker over et område der det tidligere stod tre gårder med nr. 2, 4 og 6. Harriet Backer bodde i nr. 2 fra tidlig på 1900-tallet til sin død i 1932 og drev malerskole her til 1909. Bokhandelen Erik Qvist holdt til i denne gården før flytting til nabogården i Drammensveien 16 (nå Henrik Ibsens gate 40–42) og senere nedleggelse i 2007. Disse tre gårdene ble revet i 1969, og Forsikringens hus (ark.: John Engh, ferdigstilt 1971), i dag Finansnæringens hus, ble oppført. En blå minneplakett på veggen minner om Harriet Backers tilknytning til den tidligere gården. 5  Hansteens gate 5|100px|bottom  Listeført boliggård oppført 1875. Tre etasjer med pusset fasade samt loftsetasje og kjelleretasje. Nyrenessanse. 7  Hansteens gate 7|100px|bottom  Listeført bygård oppført 1877. Fire etasjer med pusset fasade samt loftsetasje. Nyrenessanse. 8  Hansteens gate 8|100px|bottom  Leiegård i tre etasjer (samt kjeller og loft) oppført for E. Gunderud 1878. Oppkjøpt av Peder Wang i 1914. Huser i dag Wang videregående skole, som også har nabogården, nr. 8B. Listeført. 8B  Hansteens gate 8B|100px|bottom  Leiegård i fire etasjer (samt kjeller og loft) oppført 1875. Inngår i Wang videregående skole og har også adresse Løkkeveien 4. Listeført. 9  Hansteens gate 9|100px|bottom  Listeført bygård fra siste kvartal av 1800-tallet. Fire etasjer med pusset fasade (samt lofts- og kjelleretasje). Enkel nyrenessanse. Hjørnegård ved stikkvei. 10  Hansteens gate 10|100px|bottom  Listeført bygård oppført 1878. Hjørnegård mot gårdsrom sørøst for gaten. Fire etasjer med pusset fasade samt lofts- og kjelleretasje. Brukket hjørne. Enkel nyrenessanse. 12  Hansteens gate 12|100px|bottom  Listeført bygård oppført 1878. Hjørnegård mot gårdsrom sørøst for gaten. Komplementerer nr. 10. Fire etasjer med pusset fasade samt lofts- og kjelleretasje. Brukket hjørne. Enkel nyrenessanse. 14  Hansteens gate 14|100px|bottom  Listeført bygård oppført 1884. Fire etasjer med pusset fasade samt lofts- og kjelleretasje. Nyrenessanse. 21–27  Hansteens gate 21–27|100px|bottom  På hjørnet ved Reichweins gate står en boliggård i fire etasjer (samt loftsetasje) tegnet av N.S.D. Eckhoff og oppført i 1894. Brukket hjørne og pusset fasade. Enkel nyrenessanse. Listeført. Samme gård har fire numre i Hansteens gate og Reichweins gate 4.

 Bilder 

 Referanser 
Oslo byleksikon: Hansteens gate

Kart fra 1900 hos Oslo byarkiv

Geir Tandberg Steigan: Arkitektur og historie i Oslo: Hansteens gate 1 (Arkitekturhistorie.no)

Geir Tandberg Steigan: Henrik Ibsens gate 40-42 (Arkitekturhistorie.no)

 Kilder 
 Oslo byleksikon: Hansteens gate

 Eksterne lenker 

 Lokalhistoriewiki: Hansteens gate

Kategori:Veier i Oslo
Kategori:Ruseløkka
Kategori:Veier i Oslo oppkalt etter menn